Eskelis

Eskelis () – miestas pietų Argentinoje, Patagonijoje, Čubuto provincijos vakaruose, Andų kalnuose. Futaleufu departamento centras. 28 500 gyventojų.

Istorija 
1906 m. vasario 25 d. miestą įkūrė imigrantai iš Velso. Išaugo nutiesus geležinkelį (1920 m.). Miesto pavadinimas indėnų mapučių kalba reiškia „spyglys“, kadangi apylinkėse auga daug dygliuotų krūmynų.

Susisiekimas 
Plentais sujungtas su Rosonu, Komodoro Rivadavija, Bariloče. Pasiekia „La Tročita“ siaurasis geležinkelis.

Ekonomika 
Svarbiausia ūkio šaka – turizmas. Miesto gyventojai užprotestavo bandymus eksploatuoti netoliese esantį aukso telkinį, kadangi būtų subjaurotas kraštovaizdis, padidėtų vandens telkinių tarša.

Lankytinos vietos 
 La Hoya slidinėjimo bazė,
 La Zeta, La Cruz ir kitos viršukalnės (alpinizmas),
 Los Alerces nacionalinis parkas (į vakarus nuo miesto) su nuostabiais kraštovaizdžiais: ežerais (Menendeso, Futalaufkeno, Amutul Kilmajo ir kt.), kalnais, miškais,
 siaurasis geležinkelis La Trochita,
 Eskelio meteoritas.

Nuorodos 
 www.esquel.gov.ar
 Turizmas Eskelyje

Čubuto provincijos miestai